Projekts

LATVIJAS REPUBLIKAS MINISTRU KABINETS

2013.gada Rīkojums Nr.\_\_\_\_\_\_

Rīgā (prot.Nr.\_\_\_\_\_)

**Par valsts īpašuma objektu Stoļerovas pagastā, Rēzeknes novadā, nodošanu privatizācijai**

1. Saskaņā ar likuma „Par valsts un pašvaldību īpašuma objektu privatizāciju” 12.panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otro daļu nodot privatizācijai valsts īpašuma objektus:
   1. nekustamo īpašumu „Katlu māja” – ēku (būvi) (bez kadastra apzīmējuma), kas atrodas uz zemes vienības (zemes vienības kadastra apzīmējums 7892 002 0254) Stoļerovas pagastā, Rēzeknes novadā un šīs ēkas (būves) uzturēšanai nepieciešamo zemes vienības (zemes vienības kadastra apzīmējums 7892 002 0254) daļu, Stoļerovas pagastā, Rēzeknes novadā;
   2. nekustamo īpašumu (nekustamā īpašuma kadastra numurs 7892 002 0305) – zemes vienību (zemes vienības kadastra apzīmējums 7892 002 0305) ar kopējo platību 0.6000 ha un ēku (būvi) uz tā (bez kadastra apzīmējuma) Stoļerovas pagastā, Rēzeknes novadā.
2. Valsts akciju sabiedrībai „Privatizācijas aģentūra” veikt nepieciešamās darbības, lai no nekustamā īpašuma (nekustamā īpašuma kadastra numurs 7892 002 0254) sastāvā ietilpstošās zemes vienības (zemes vienības kadastra apzīmējums 7892 002 0254) atdalītu zemes vienības daļu, kas nepieciešama šī rīkojuma 1.1.apakšpunktā minētās ēkas (būves) (bez kadastra apzīmējuma) uzturēšanai.
3. Valsts akciju sabiedrībai „Privatizācijas aģentūra” ierakstīt šī rīkojuma 1.punktā minētos valsts īpašuma objektus zemesgrāmatā uz valsts vārda valsts akciju sabiedrības „Privatizācijas aģentūra” personā.
4. Saskaņā ar likuma „Par valsts un pašvaldību īpašuma objektu privatizāciju” 12.panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā *euro* un 20 procentu apmērā – privatizācijas sertifikātos.
5. Šī rīkojuma 1.punktā minēto zemesgabalu privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30.pantu.
6. Ekonomikas ministrijai sagatavot grozījumus šajā rīkojumā un iesniegt tos izskatīšanai Ministru kabineta sēdē, ja kadastrālās uzmērīšanas rezultātā mainās šī rīkojuma 1.punktā minēto valsts īpašuma objektu sastāvs.

|  |  |
| --- | --- |
| **Ministru prezidente**  **Ekonomikas ministre**  **Iesniedzējs:**  **Ekonomikas ministre**  **Vīza: valsts sekretāra pienākumu izpildītāja, Stratēģiskās plānošanas un resursu vadības departamenta direktore** | **L.Straujuma**  **D.Reizniece-Ozola**  **D.Reizniece-Ozola**  **V.Feodorova** |

08.12.2014. 14:08

324

Drāke, 67013162, [Martins.Drake@em.gov.lv](mailto:Martins.Drake@em.gov.lv)